I skarp konkurrence med OL-byggerier verden over har den internationale olympiske komite tildelt Tornhøjhallen i Aalborg en bronzemedalje for deres indendørs motoriklandskab.

Normalt er det kun olympiske atleter, der hvert fjerde år har mulighed for at vinde OL-medaljer. Men nu er Tornhøjhallen i Aalborg altså også blevet tildelt en. Det er IOC, den internationale,olympiske komité og den Internationale Association for Sports and Leisure Facilities, der har tildelt den nordjyske Tornhøjhallen bronzemedalje for deres indendørs motoriklandskab. Motoriklandskabet er skabt i samarbejde med arkitektfirmaet Keingart, og det stod færdigt i 2012. Fra juryen bag prisen lød det blandt andet, at "projektet i Tornhøjhallen viser en eksemplarisk løsning på, hvordan eksisterende sportshaller kan få nyt liv." Mads Duedahl, rådmand for Sundheds- og Kulturforvaltningen i Aalborg Kommune, udtaler i en pressemeddelelse, at takket være hallens nye faciliteter er antallet af brugere af hallen blevet fordoblet.